ΑΠΟΦΑΣΕΙΣ
Αριθμ. 7503
Χορήγηση ενίσχυσης με τη μορφή προκαταβολής για την αποζημίωση κατόχων αγροτικών
εκμεταλλεύσεων που επλήγησαν από τις πλημμύρες που εκδηλώθηκαν μεταξύ 4 και 30 Σεπτεμ-
βρίου 2023 σε περιοχές της Περιφερειακής Ενότητας Εύβοιας της Περιφέρειας Στερεάς Ελλάδας
(1η προκαταβολή).
ΟΙ ΥΠΟΥΡΓΟΙ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ ΚΛΙΜΑΤΙΚΗΣ ΚΡΙΣΗΣ ΚΑΙ ΠΟΛΙΤΙΚΗΣ
ΠΡΟΣΤΑΣΙΑΣ
Έχοντας υπόψη:
1. Τον ν. 4797/2021 «Κρατική αρωγή προς επιχειρήσεις
και μη κερδοσκοπικού χαρακτήρα φορείς για θεομηνίες, επείγουσες ρυθμίσεις για τη στήριξη της οικονομίας,
συμπληρωματικός κρατικός προϋπολογισμός και συνταξιοδοτική ρύθμιση και λοιπές επείγουσες διατάξεις»
(Α’ 66) και ιδίως την παρ. 7 του άρθρου 7, την παρ. 4 του
άρθρου 8, την παρ. 4 του άρθρου 9, το άρθρο 11, την
παρ. 1 του άρθρου 12, την παρ. 3 του άρθρου 22 και το
τελευταίο εδάφιο της παρ. 3 του άρθρου 24 αυτού.
2. Τον ν. 5000/2022 «Ενσωμάτωση στην ελληνική νομοθεσία της Οδηγίας (ΕΕ) 2019/2235 - Κύρωση Πρόσθετης
Πράξης στο Νέο Συνυποσχετικό μεταξύ του Ελληνικού
Δημοσίου και της Ναυτιλιακής Κοινότητας και φορολογικές ρυθμίσεις για τη ναυτιλία - Επείγουσες φορολογικές
και τελωνειακές ρυθμίσεις - Θεσμικό πλαίσιο λειτουργίας
της Κεντρικής Μονάδας Κρατικών Ενισχύσεων και του
Δικτύου Κρατικών Ενισχύσεων - Μισθολογικές ρυθμίσεις και άλλες διατάξεις οικονομικού και αναπτυξιακού
χαρακτήρα» (Α’ 226).
3. Το Κεφάλαιο ΙΑ «Ψηφιακή Διαφάνεια - Πρόγραμμα
Διαύγεια» του ν. 4727/2020 «Ψηφιακή Διακυβέρνηση
(Ενσωμάτωση στην Ελληνική Νομοθεσία της Οδηγίας
(ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις» (Α’ 184) και τον ν. 3469/2006 «Εθνικό Τυπογρα-
φείο, Εφημερίς της Κυβερνήσεως και λοιπές διατάξεις»
(Α’ 131).
4. Το άρθρο 13 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
5. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
6. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα
Καλλικράτης» (Α’ 87) και ιδίως το άρθρο 160 αυτού.
7. Το άρθρο 10 του ν. 2576/1998 «Βελτίωση των διαδικασιών για την ανάθεση της κατασκευής των δημοσίων
έργων και άλλες διατάξεις» (Α’ 25), όπως τροποποιήθηκε
με το άρθρο 84 του ν. 4313/2014 (Α’ 261).
8. Το π.δ. 32/2024 «Διορισμός Υπουργών και Υφυπουργών» (Α’ 91).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 77/2023 «Σύσταση Υπουργείου και μετονομασία υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130) σε συνδυασμό με
το π.δ. 82/2023 «Μετονομασία Υπουργείου - Σύσταση
και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσω-
πικού - Τροποποίηση και συμπλήρωση του π.δ. 77/2023
(Α’ 130) - Μεταβατικές διατάξεις» (Α’ 139).
11. Το π.δ.  97/2017 «Οργανισμός του Υπουργείου
Αγροτικής Ανάπτυξης και τροφίμων» (Α’ 138).
12. Το π.δ. 80/2016 «Ανάληψη υποχρεώσεων από τους
διατάκτες» (Α’ 145).
13. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019.
14. α) Την παρ. 2β του άρθρου 107 της Συνθήκης για τη
λειτουργία της Ευρωπαϊκής Ένωσης (επίσημη εφημερίδα
της Ευρωπαϊκής Ένωσης C326/26-10-2012) σύμφωνα με
την οποία «Συμβιβάζονται με την εσωτερική αγορά οι
ενισχύσεις για την επανόρθωση ζημιών που προκαλούνται από θεομηνίες ή άλλα έκτακτα γεγονότα».
β) Τον Κανονισμό (ΕΕ) 2022/2472 της Επιτροπής της
14ης Δεκεμβρίου 2022 για την κήρυξη ορισμένων καΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 457
10.02.2025 19:15:40
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 457/10.02.2025
τηγοριών ενισχύσεων στους τομείς της γεωργίας και
δασοκομίας και σε αγροτικές περιοχές συμβιβάσιμων με
την εσωτερική αγορά, κατ’ εφαρμογή των άρθρων 107
και 108 της Συνθήκης για τη λειτουργία της Ευρωπαϊκής
Ένωσης (ΕΕ L 327/21-12-2022, σ. 1), και ιδίως τα άρθρα 7,
9, 11, 13 και 37 αυτού.
γ) Τον Κανονισμό (ΕΕ) 2022/2473 της Επιτροπής της
14ης Δεκεμβρίου 2022 για την κήρυξη ορισμένων κατηγοριών ενισχύσεων σε επιχειρήσεις που δραστηριο-
ποιούνται στην παραγωγή, τη μεταποίηση και εμπορία
προϊόντων αλιείας και υδατοκαλλιέργειας συμβατών με
την εσωτερική αγορά, κατ’ εφαρμογή των άρθρων 107
και 108 της Συνθήκης για τη λειτουργία της Ευρωπαϊκής
Ένωσης (ΕΕ L327/21.12.2022, σελ. 82), και ιδίως τα άρθρα 7, 9, 11, 13 και 49 αυτού.
δ) Τον ορισμό της «Επιχείρησης» σύμφωνα με το άρθρο 1 του Παραρτήματος Ι των Κανονισμών (ΕΕ) (ΕΕ)
2022/2472 και (ΕΕ) 2022/2473 «Επιχείρηση θεωρείται
κάθε οντότητα, ανεξάρτητα από τη νομική της μορφή,
που ασκεί οικονομική δραστηριότητα. Σε αυτές περιλαμβάνονται ειδικότερα αυτοαπασχολούμενα άτομα
και οικογενειακές επιχειρήσεις που ασκούν βιοτεχνική ή
άλλη δραστηριότητα, καθώς και προσωπικές εταιρείες ή
ενώσεις προσώπων που ασκούν τακτικά μια οικονομική
δραστηριότητα».
15. Την υπό στοιχεία ΥΠ 512/10.07.2023 κοινή απόφαση του Πρωθυπουργού και του Υπουργού Κλιματικής
Κρίσης και Πολιτικής Προστασίας «Ανάθεση αρμοδιοτήτων στον Υφυπουργό Κλιματικής Κρίσης και Πολιτικής
Προστασίας, Χρήστο Τριαντόπουλο» (Β’ 4438).
16. Την υπ’ αρ. 40014/22.05.2024 κοινή απόφαση των
Υπουργών Εσωτερικών, Αγροτικής Ανάπτυξης και Τροφίμων, και Κλιματικής Κρίσης και Πολιτικής Προστασίας
«Οριοθέτηση περιοχών για την επιχορήγηση αγροτικών
εκμεταλλεύσεων για την αντιμετώπιση ζημιών από τις
πλημμύρες Σεπτεμβρίου 2023 σε περιοχές της χώρας»
(Β’ 2920).
17. Την υπό στοιχεία 12429ΕΞ2024/05.04.2024 απόφαση του Υπουργού Ψηφιακής Διακυβέρνησης «Διάθεση
της διαδικτυακής υπηρεσίας Πληροφορίες Φορολογικού
Μητρώου (Α.Α.Δ.Ε) σε φορείς του Δημοσίου, μέσω της
Γενικής Γραμματείας Πληροφοριακών Συστημάτων και
Ψηφιακής Διακυβέρνησης του Υπουργείου Ψηφιακής
Διακυβέρνησης» (Β’ 2305).
18. Την υπό στοιχεία 54366ΕΞ2023/19.12.2023 απόφαση του Υπουργού Ψηφιακής Διακυβέρνησης «Διάθεση
διαδικτυακών υπηρεσιών στο πληροφοριακό σύστημα
"Σύστημα Υποστήριξης Πληρωμών Κρατικής Αρωγής"
του Υπουργείου Κλιματικής Κρίσης και Πολιτικής Προστασίας μέσω του Κέντρου Διαλειτουργικότητας της
Γενικής Γραμματείας Πληροφοριακών Συστημάτων και
Ψηφιακής Διακυβέρνησης» (Β’ 7199), καθώς και την υπό
στοιχεία 5687ΕΞ2024/13.02.2024 απόφαση του Γενικού
Γραμματέα Πληροφοριακών Συστημάτων και Ψηφιακής Διακυβέρνησης «Έγκριση διάθεσης διαδικτυακών
υπηρεσιών στο πληροφοριακό σύστημα "Σύστημα Υποστήριξης Πληρωμών Κρατικής Αρωγής" του Υπουργείου
Κλιματικής Κρίσης και Πολιτικής Προστασίας μέσω του
Κέντρου Διαλειτουργικότητας της Γενικής Γραμματείας
Πληροφοριακών Συστημάτων και Ψηφιακής Διακυβέρνησης» (ΑΔΑ: ΨΑΜΗ46ΜΤΛΠ-ΕΚΒ).
19. Την υπ’ αρ. 42469/18.12.2023 κοινή απόφαση των
Υπουργών Εθνικής Οικονομίας και Οικονομικών, Αγροτικής Ανάπτυξης και Τροφίμων, και Κλιματικής Κρίσης
και Πολιτικής Προστασίας «Επιχορήγηση αγροτικών
εκμεταλλεύσεων για την αντιμετώπιση ζημιών από τις
πλημμύρες που εκδηλώθηκαν τον Σεπτέμβριο του 2023
σε περιοχές των Περιφερειακών Ενοτήτων Μαγνησίας,
Σποράδων, Καρδίτσας, Λάρισας και Τρικάλων της Περιφέρειας Θεσσαλίας, Φθιώτιδας και Εύβοιας της Περι-
φέρειας Στερεάς Ελλάδας και Ανατολικής Αττικής της
Περιφέρειας Αττικής» (Β’ 7131).
20. Την υπό στοιχεία  20875/Δ.Α.Ε.Φ.Κ.-Κ.Ε/Α325/
04.10.2023 κοινή απόφαση των Υπουργών Εθνικής
Οικονομίας και Οικονομικών, Εσωτερικών, και Κλιματικής Κρίσης και Πολιτικής Προστασίας «Οριοθέτηση
περιοχών και χορήγηση στεγαστικής συνδρομής για την
αποκατάσταση των ζημιών σε κτίρια από τις πλημμύρες
που εκδηλώθηκαν τον Σεπτέμβριο του 2023 σε περιοχές
των Περιφερειακών Ενοτήτων: α) Μαγνησίας, Σποράδων,
Καρδίτσας, Λάρισας και Τρικάλων, της Περιφέρειας Θεσσαλίας, β) Φθιώτιδας και Εύβοιας της Περιφέρειας Στε-
ρεάς Ελλάδας και γ) Ανατολικής Αττικής της Περιφέρειας
Αττικής» (Β’ 5813), όπως συμπληρώθηκε με τις υπό στοιχεία 45008/Δ.Α.Ε.Φ.Κ.-Κ.Ε/Α325/29.12.2023 (Β’ 7536) και
67655/Δ.Α.Ε.Φ.Κ.-Κ.Ε/Α325/12.09.2024 (Β’ 5166) όμοιες.
21. Την υπ’ αρ. 17173/11.09.2023 κοινή απόφαση των
Υπουργών Εθνικής Οικονομίας και Οικονομικών, Αγροτικής Ανάπτυξης και Τροφίμων, Ψηφιακής Διακυβέρνη-
σης, και Κλιματικής Κρίσης και Πολιτικής Προστασίας
«Διαδικασία χορήγησης εφάπαξ έκτακτης οικονομικής
ενίσχυσης, ως πρώτης αρωγής, έναντι επιχορήγησης για
την αντιμετώπιση ζημιών, σε επιχειρήσεις και μη κερδοσκοπικού χαρακτήρα φορείς που επλήγησαν από τις
πλημμύρες που εκδηλώθηκαν από τη 4η ως την 11η
Σεπτεμβρίου 2023 στη χώρα» (Β’ 5404).
22. Την υπό στοιχεία 74617ΕΞ2021/23.06.2021 κοινή
απόφαση του Υπουργού και του Υφυπουργού Οικονομικών «Ρύθμιση ειδικότερων θεμάτων επί των διαδι-
κασιών επιχορήγησης επιχειρήσεων για θεομηνίες του
ν. 4797/2021 (Α’ 66)» (Β’ 2670).
23. Την υπό στοιχεία  ΔΙΔΔΔΗ/Φ.ΕΜΔΔ/19012/
06.11.2024 απόφαση των Γενικών Γραμματέων Δημόσιας Διοίκησης του Υπουργείου Εσωτερικών και του Εθνι-
κού Τυπογραφείου «Ρύθμιση ειδικότερων ζητημάτων
εφαρμογής των διατάξεων της παρ. 2 του άρθρου 9 του
ν. 3469/2006 (Α’ 131)» (Β’ 6148).
24. Την υπ’ αρ. 6/09.01.2025 (ΑΔΑ: 682ΦΗ-Α1Ι) απόφαση του Αναπληρωτή Υπουργού Εθνικής Οικονομίας
και Οικονομικών.
25. Τα υπ’  αρ.  οικ.195303/3.9.2024, οικ.204073/
12.09.2024 (ορθή επανάληψη 13.09.2024), οικ.244868/
30.10.2024 και οικ.10268/15.01.2025 έγγραφα του Αντιπεριφερειάρχη της Περιφερειακής Ενότητας Εύβοιας.
26. Το υπ’ αρ. 5990/03.02.2025 έγγραφο της Υπηρεσίας
μας προς την Περιφερειακή Ενότητα Εύβοιας.
27. Το από 06.12.2024 ηλεκτρονικό μήνυμα του Οργανισμού Πληρωμών και Ελέγχου Κοινοτικών Ενισχύσεων
Προσανατολισμού και Εγγυήσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 457/10.02.2025
28. Το από 06.12.2024 ηλεκτρονικό μήνυμα του Τμήματος Υποστήριξης και Μητρώου Αγροτών και Αγροτικών
Εκμεταλλεύσεων του Υπουργείου Αγροτικής Ανάπτυξης
και Τροφίμων.
29. Τις από 11.09.2024, 30.11.2023 και 10.09.2023 εισηγήσεις της Κυβερνητικής Επιτροπής Κρατικής Αρωγής.
30. Το υπό στοιχεία 19485 ΕΞ2025/04.02.2025 έγγραφο του Τμήματος Κρατικών Ενισχύσεων της Διεύθυνσης
Εποπτευόμενων Φορέων της Γενικής Διεύθυνσης Οικονομικών Υπηρεσιών του Υπουργείου Εθνικής Οικονομίας
και Οικονομικών.
31. Την ανάγκη υποστήριξης των κατόχων αγροτικών
εκμεταλλεύσεων που είναι εγκατεστημένοι και λειτουργούν στην Περιφερειακή Ενότητα Εύβοιας και επλήγησαν
από τις πλημμύρες μεταξύ 4 και 30 Σεπτεμβρίου 2023.
32. Την υπό στοιχεία 20273 ΕΞ2025/05.02.2025 εισήγηση της Γενικής Διεύθυνσης Οικονομικών Υπηρεσιών
του Υπουργείου Εθνικής Οικονομίας και Οικονομικών.
33. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ.
34. Το γεγονός ότι, από τις διατάξεις της παρούσας
δεν προκαλείται επιπλέον δαπάνη στον κρατικό προϋπολογισμό πέραν της δαπάνης ύψους 32.713,00
ευρώ περίπου, κατ’ ανώτατο όριο, σε βάρος του Προϋπολογισμού Δημοσίων Επενδύσεων του Υπουργείου
Εθνικής Οικονομίας και Οικονομικών (ΣΑΝΑ 851 ΚΩΔ.
ΕΡΓΟΥ 2023ΝΑ85100008), η οποία καλύπτεται από
την υπ’ αρ. 6/09.01.2025 (ΑΔΑ: 682ΦΗ-Α1Ι) απόφαση
του Αναπληρωτή Υπουργού Εθνικής Οικονομίας και
Οικονομικών και εμπίπτει στις διατάξεις του Κανονισμού 2022/2472. Μέρος της ανωτέρω δαπάνης ύψους
26.675,00 ευρώ περίπου εμπίπτει στις διατάξεις του Κανονισμού (ΕΕ) αριθ. 2022/2472 και μέρος ύψους 6.038,00
ευρώ περίπου εμπίπτει στις διατάξεις του Κανονισμού
(ΕΕ) 2022/2473, αποφασίζουμε:
Άρθρο μόνο
1. Παρέχεται προκαταβολή έναντι επιχορήγησης για
την αντιμετώπιση των ζημιών που προκλήθηκαν από τις
πλημμύρες μεταξύ 4 και 30 Σεπτεμβρίου 2023, σε περιοχές της Περιφερειακής Ενότητας Εύβοιας της Περιφέ-
ρειας Στερεάς Ελλάδας, οι οποίες έχουν οριοθετηθεί με
την υπό στοιχεία 20875/Δ.Α.Ε.Φ.Κ.-Κ.Ε/Α325/04.10.2023
(Β’ 5813) κοινή απόφαση των Υπουργών Εθνικής Οικονομίας και Οικονομικών, Εσωτερικών και Κλιματικής Κρί-
σης και Πολιτικής Προστασίας, όπως συμπληρώθηκε με
τις υπό στοιχεία 45008/Δ.Α.Ε.Φ.Κ.-Κ.Ε/Α325/29.12.2023
(Β’  7536) και 67655/Δ.Α.Ε.Φ.Κ.-Κ.Ε/Α325/12.09.2024
(Β’ 5166) όμοιες και με την υπ’ αρ. 40014/22.05.2024
(Β’ 2920) κοινή απόφαση των Υπουργών Εσωτερικών,
Αγροτικής Ανάπτυξης και Τροφίμων και Κλιματικής
Κρίσης και Πολιτικής Προστασίας, σύμφωνα με τον
ν. 4797/2021 και τους Κανονισμούς (ΕΕ) 2022/2472 και
2022/2473.
2. Η προκαταβολή παρέχεται για την αντιμετώπιση
ζημιών των κατόχων αγροτικών εκμεταλλεύσεων - μη
κατ’ επάγγελμα αγροτών, όπως αυτοί προσδιορίζονται
από το Μητρώο Αγροτών και Αγροτικών Εκμεταλλεύσεων (ΜΑΑΕ) του Υπουργείου Αγροτικής Ανάπτυξης και
Τροφίμων, οι οποίες έχουν καταγραφεί από τις αρμόδιες
επιτροπές κρατικής αρωγής της Περιφέρειας, σύμφωνα
με τα υπό στοιχείο 25 έγγραφα του προοιμίου και καλύπτει στοιχεία ενεργητικού, όπως εξοπλισμό, πρώτες
ύλες, εμπορεύματα, φορτηγά αυτοκίνητα δημόσιας και
ιδιωτικής χρήσης καθώς και επαγγελματικά αυτοκίνητα,
μέσα παραγωγής, συμπεριλαμβανομένου του εγγείου
κεφαλαίου και αποθηκευμένα προϊόντα, τα οποία κατεγράφησαν ως κατεστραμμένα.
3. Η προκαταβολή συνίσταται σε δωρεάν χρηματική
ενίσχυση του Δημοσίου και είναι ίση με το 30% του συνόλου της κατά περίπτωση εκτιμηθείσας ζημίας, από
την αρμόδια Επιτροπή Κρατικής Αρωγής της Περιφέρειας με ανώτατο όριο το ποσό των διακοσίων χιλιάδων
(200.000) ευρώ ανά δικαιούχο για το σύνολο των προκαταβολών που έχουν χορηγηθεί ή θα χορηγηθούν, ή
στην περίπτωση ύπαρξης υποκαταστημάτων το ποσό
των διακοσίων χιλιάδων (200.000) ευρώ ανά υποκατάστημα για μέχρι δύο (2) υποκαταστήματα, ήτοι μέχρι
το διπλάσιο ποσό, αφαιρουμένου του ποσού της τυχόν
πρώτης αρωγής, που έχει λάβει ο δικαιούχος, δυνάμει
της υπ’ αρ. 17173/11.09.2023 (Β’ 5404) κοινής απόφασης
των Υπουργών Εθνικής Οικονομίας και Οικονομικών,
Αγροτικής Ανάπτυξης και Τροφίμων, Ψηφιακής Διακυβέρνησης, και Κλιματικής Κρίσης και Πολιτικής Προστα-
σίας.
4. Ειδικά για τις αγροτικές εκμεταλλεύσεις οι οποίες
έχουν ασφαλιστήριο συμβόλαιο, η προκαταβολή είναι
ίση με το ύψος της ενίσχυσης που προκύπτει κατά την
παρ. 3, όπως υπολογίζεται επί του ποσού της εκτιμηθείσας ζημιάς που δεν καταβάλλεται από το ασφαλιστήριο
συμβόλαιο. Σε κάθε περίπτωση για την καταβολή της
τελικής επιχορήγησης απαιτείται η ολοκλήρωση της
διαδικασίας προσδιορισμού του ποσού της ζημίας που
καλύπτεται από το ασφαλιστήριο συμβόλαιο.
5. Η προκαταβολή διενεργείται με βάση τις συγκεντρωτικές καταστάσεις πληγεισών επιχειρήσεων που
έχουν αποσταλεί με τα υπό στοιχείο 25 του προοιμίου
έγγραφα της Περιφέρειας. Η προκαταβολή καταβάλλεται στους δικαιούχους από την αρμόδια Γενική Διεύ-
θυνση Οικονομικών Υπηρεσιών (ΓΔΟΥ) μετά την έκδοση
της παρούσας απόφασης και την αποστολή αναλυτικής
κατάστασης πληγεισών επιχειρήσεων σε ηλεκτρονική
μορφή από την αρμόδια Διεύθυνση της Γενικής Γραμματείας Αποκατάστασης Φυσικών Καταστροφών και Κρα-
τικής Αρωγής. Η αναλυτική κατάσταση περιλαμβάνει
την επωνυμία και τον ΑΦΜ του δικαιούχου, τον αριθμό
τραπεζικού λογαριασμού σε μορφή ΙΒΑΝ, το πιστωτικό
ίδρυμα στο οποίο ανήκει και το δικαιούμενο πληρωτέο
ποσό ανά επιχείρηση, καθώς και το συνολικό ποσό προς
πληρωμή, σύμφωνα με τα στοιχεία που αποστέλλονται
από την οικεία Περιφέρεια.
6. Το συνολικό ποσό της τελικής επιχορήγησης, η διαδικασία και ο τρόπος εκταμίευσης, μετά την αφαίρεση
του ποσού της προκαταβολής που καταβάλλεται στους
δικαιούχους σύμφωνα με την παρούσα, καθορίζονται
με νεότερη απόφαση που εκδίδεται δυνάμει της παρ. 5
του άρθρου 7 του ν. 4797/2021.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 457/10.02.2025
7. Σε περίπτωση που διαπιστωθεί από την αρμόδια
Διεύθυνση της Γενικής Γραμματείας Αποκατάστασης
Φυσικών Καταστροφών και Κρατικής Αρωγής ότι δεν
πληρούνται οι προϋποθέσεις επιχορήγησης, το ποσό
της προκαταβολής αναζητείται ως αχρεωστήτως καταβληθέν εντόκως από τη στιγμή που τέθηκε στη διά-
θεση του δικαιούχου, με βάση το επιτόκιο ανάκτησης
της Ευρωπαϊκής Επιτροπής, όπως αυτό καθορίζεται
σύμφωνα με την ανακοίνωσή της σχετικά με την αναθεώρηση της μεθόδου καθορισμού των επιτοκίων
αναφοράς και προεξόφλησης (2008/C 14/06), εφαρμοζόμενου κατά τα λοιπά του Κώδικα Είσπραξης Δη-
μοσίων Εσόδων.
8. Κατά τα λοιπά, κατά το μέρος που δεν αντίκειται
στην παρούσα, ισχύει η υπό στοιχεία 74617ΕΞ2021/2021
(Β’ 2670) κοινή απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 8 Φεβρουαρίου 2025
Οι Υπουργοί
Υφυπουργός Κλιματικής
Αγροτικής Ανάπτυξης
Κρίσης και Πολιτικής
και Τροφίμων
Προστασίας
ΚΩΝΣΤΑΝΤΙΝΟΣ ΤΣΙΑΡΑΣ
ΧΡΗΣΤΟΣ ΤΡΙΑΝΤΟΠΟΥΛΟΣ

[Source: 20250200457.pdf | Tokens: 15057]